نیجریه، لاسا مالیاریاسی، عاجیل وضعیت
نیجریه حکومتی، حیوان‌لاردان اینسان‌لارا کئچن و اؤلومجول اولا بیلن لاسا مالیاریا سببین‌دن اؤلکه‌ده فوق‌العاده وضعیت اعلان ائدیب.
نیجریه خسته‌لیک کونترول مرکزی (NCDC) دیرکتورو چیکوه ایهکویزو، ائتدیگی آچیقلامادا، اؤلکه‌ده حال‌لارین آرتماسی سببین‌دن "فوق‌العاده وضعیت اعلان ائتدیگینی" و ویروسلا موباریزه چرچیوه‌سینده ایشلر باشلادیغینی بیلدیریب.
اؤلکه‌ده اؤتن ایل 23 ایالتده 3 مین 229 حال آشکار ائدیلدیگینی و 146 نفرین اؤلدوگونو بیل‌دیرن ایهکویزو،
"اوجاق  آیین‌دان بو یانا 8 ایالتده 60 حال آشکار ائدیلیب و بو اپیدئمی گئتدیکجه آرتیر." دئدی.
ایهکویزو، ویروسون آوریله قدر یاییلماغا داوام ائدجگینی وورغولایا‌راق، خالقین تمیزلیک مسئله‌سینده داها دقت‌لی اولماسی، سیچان و دیگر گمیریجی‌لرله تماس قورماماسی توصیه ائتدی.
سیچان فوضولاتی  ایله تماس نتیجه‌سینده بولاشان لاسا مالیاریا، اینسان‌دان اینسانا کئچه‌بیلیر و اؤلومجول قاناما‌لی تب‌ه یول آچیر.
